Senatorët Klinton e Obama vazhdojnë fushatën në shtetin Indiana
Megjithëse, Indiana shihet si shtet kryesisht konservator republikan, ekspertët thonë se këtë vit zgjedhjesh politika aty mund të ndrys
Xhenifer Pek është ndër vullnetarët e shumtë që punojnë për senatoren Hillary Klinton, e cila kërkon emërimin si kandidate presidenciale për Partinë Demokrate. Pek thotë se është e kënaqur që shteti i saj do të mund të kontribuojë në zgjedhjen e kandidatit demokrat. Zonja Klinton, ka marrë tashmë përkrahjen e senatorit popullor të Indianës Ivan Bah. Analistët presin që ajo të dalë mirë në zonat rurale të këtij shteti. Indiana shtrihet pranë shtetit Illinoi të senatorit Barak Obama, dhe qendra e fushatës së tij është në Çikago. Ai nuk ka humbur asnjë nga garat në shtetet në kufi me Illinoin, dhe stafi i tij shpreson që kështu të ndodhë edhe në Indiana. Vullnetarët thonë se shumë votues këtu janë ende të pavendosur. Zonja Pek, ish mësuese, tani shtëpiake dhe kamariere, thotë se është e shqetësuar për vendet e punës dhe ekonominë, sikurse shumë votues të tjerë. Në përpjekje për të fituar votuesit e lëkundur, të dy kandidatët kanë filluar të vizitojnë shpesh Indianën në të prag të zgjedhjeve paraprake të 6 majit. Demokratët presin që senatori Obama të dalë mirë në South Bend, qyteti ku ndodhet Universiteti i Notre Damit. Deri kohët e fundit, studentët në klasën e shkencave politike të profesor Deren Dejvis e ndiqnin nga larg garën për emërimin e Partisë Demokrate. Zoti Dejvis thotë se Natën e votimeve paraprake presidenciale në Pensilvani, ai i ndoqi me kujdes zgjedhjet dhe rezultatet, duke e ditur se votuesit në Pensilvani dhe Indiana ndajnë të njëjtat shqetësime. Ndërsa zoti Dejvis vazhdon t’i ndjekë të dhënat e anketave, ai thotë se gara në këtë shtet është e ngushtë. “ Senatori Obama ka epërsi ndaj zonjës Klinton në numrin e votave popullore që nga zgjedhjet e mëparshme paraprake dhe delegatët e premtuar nga shtetet e tjera. Shumë demokratë thonë se zonja Klinton duhet ta fitojë patjetër Indianën nëse dëshiron të vazhdojë garën për emërimin e Partisë Demokrate. //ad//